cyanic-selkie/wikianc huggingface dataset:
মাউন্টেন ডিউ
১৯৯৬ সালে মাউন্টেন ডিউ ইংল্যান্ড এর বাজারে ছাড়া হলেও ১৯৯৮ সালে বন্ধ হয়ে যায়। এরপর ২০১০ সাল থেকে আবার ইংল্যান্ডে এটি "মাউন্টেন ডিউ এনার্জি" নামে অবমুক্ত করা হয় এবং একই নামে এটি আয়ারল্যান্ড এও অবমুক্ত করা হয়। এরপর ২০১৪ সালে এর নাম ইংল্যান্ড এবং আয়ারল্যান্ড এর বাজারে আবার বদলিয়ে এর বৈশ্বিক নাম "মাউন্টেন ডিউ" করা হয়। ২০১৭ সাল থেকে মাউন্টেন ডিউ মার্কিন যুক্তরাষ্ট্র এর ৬.৬% কোমল পানীয় এর বাজার দখল করেছে। এর প্রতিযোগিতা চলে কোকা কোলা কোম্পানির মেল্লো ইয়েল্লো এবং সার্জ এবং ডাঃ পিপার স্ন্যাপল গ্রুপ এর সান ড্রপ এর সাথে। মাউন্টেন ডিউ এর ৮০% লেবুবর্গের কোমল পানীয় মার্কিন যুক্তরাষ্ট্র এর বাজারে বিক্রি হয়।
উৎপত্তি
চার্লস গর্ডন যিনি উইলিয়াম স্বারট্য এর পানীয় ডা. ইনাফ এর প্রচারে ছিলেন তিনি মাউন্টেন ডিউকে সামনে আনেন যখন তার হার্টম্যান ভাইদের সাথে ট্রেন এ আলাপ হয় এবং তারা তাদের পানীয়ের স্যাম্পল তাকে প্রদত্ত করেন। গর্ডন এবং হার্টম্যান ভ্রাতৃদ্বয় টেন্নেসসের ট্রিসিটিস বেভারেজ কর্পোরেশনের সাথে চুক্তি করেন।
হার্টম্যান ভ্রাতৃদ্বয় কোকা-কোলা কোম্পানিকেও তাদের সোডায় অর্থ লাগানোর কথা বলেছিলেন। কিন্তু কোকা-কোলা কোম্পানি তাদের সুযোগকে মানা করে দেয়।
মেরিয়ন, ভার্জিনিয়ার দ্যা টিপ কর্পোরেশন মাউন্টেন ডিউ এর সত্ত্ব কিনে নেয় এবং ফ্লেভারে নতুনত্ব যোগ করে ১৯৬১ সালে নতুনভাবে এটি বাজারে ছাড়ে। ১৯৬৪ সালে পেপসিকো কোম্পানি দ্যা টিপ কর্পোরেশনকে কিনে নেয় এবং মাউন্টেন ডিউ এর সত্ত্ব অর্জিত করে। ১৯৯৯ সালে ভার্জিনিয়ার আইন সভায় বিল জন্স মাউন্টেন ডিউ এর ইতিহাস এবং এতে তাদের অবদান মনে করান।
রম্ভা (অভিনেত্রী)
প্রারম্ভিক জীবন
রম্ভা ১৯৭৬ সালের ৫ই জুন তারিখে ভারতের অন্ধ্র প্রদেশের বিজয়ওয়াড়ায় একটি তেলুগুভাষী পরিবারে বিজয়লক্ষ্মী ইয়েদী নামে জন্মগ্রহণ করেছিলেন। তিনি বিজয়ওয়াড়ার অ্যাটকিনসন সিনিয়র মাধ্যমিক বিদ্যালয় হতে তাঁর স্কুল জীবনের পড়াশোনা সম্পন্ন করেছেন। তিনি যখন তাঁর ৭ম শ্রেণিতে অধ্যয়নরত ছিলেন, তখন তিনি নিজের স্কুলের বার্ষিক দিবসের প্রতিযোগিতার জন্য আম্মানের চরিত্রে অভিনয় করেছিলেন। উক্ত অনুষ্ঠানে উপস্থিত পরিচালক হরিহরণ তাঁর অভিনয় দেখে মুগ্ধ হয়ে তাঁর সাথে যোগাযোগ অব্যাহত রেখেছিলেন এবং পরে মালয়ালম চলচ্চিত্র সরগম-এ কেন্দ্রীয় নারী চরিত্রে অভিনয় করার জন্য তাঁকে প্রস্তাব দিয়েছিলেন। উক্ত চলচ্চিত্রে তিনি অমৃতা নামে উপস্থিত হয়েছিলেন; পরে তিনি তেলুগু চলচ্চিত্র আ ওক্কাতু আদাক্কু তে তাঁর অভিনীত চরিত্র রম্ভার নামে নিজের নাম রেখেছিলেন।
পেশা
রম্ভা মাত্র ১৫ বছর বয়সে তাঁর পড়াশোনা ছেড়ে দিয়েছিলেন এবং তারপরে ১৯৯২ সালে মুক্তিপ্রাপ্ত হরিহরণের মালয়ালম চলচ্চিত্র সরগম এ বিনীতের বিপরীতে অভিনয় করে তাঁর চলচ্চিত্র জীবন শুরু করেছিলেন। এই চলচ্চিত্রটি বক্স অফিসে বেশ ভালো আয় করেছিল। যদিও তাঁকে পরিচালক ইভিভি সত্যনারায়ণ খুঁজে পেয়েছিলেন, যিনি তাঁকে তেলুগু চলচ্চিত্র আ ওক্কাতু আদাক্কু-এ অভিনয় করার জন্য প্রস্তাব দিয়েছিলেন, যেখানে তিনি রাজেন্দ্র প্রসাদের বিপরীতে জুটি বেঁধেছিলেন। এই চলচ্চিত্রটিও বক্স অফিসে বেশ ভালো আয় করেছিলে এবং তিনি ভারত জুড়ে বেশ কয়েকটি বিভিন্ন চলচ্চিত্র জগতে অভিনয়ের জন্য বেশ কয়েকটি প্রস্তাব পেয়েছিলেন। ১৯৯০-এর দশকের শেষের দিকে যখন তিনি তাঁর কর্মজীবনে সাফল্যের চূড়ায় ছিলেন, তখন তিনি ইচ্ছাকৃতভাবে তাঁর কাছে আগত চলচ্চিত্রের প্রস্তাবের মধ্যে শুধুমাত্র চাকচিক্যময় চরিত্রগুলিতে অভিনয় করেছেন। অতঃপর চিরঞ্জীবী অভিনীত ১৯৯৭ সালে মুক্তিপ্রাপ্ত হিটলার-এর মতো সফল চলচ্চিত্রে রম্ভা অভিনয় করেছেন।
তমা মির্জা
ব্যক্তিগত জীবন
তমা মির্জার শৈশব কাটে বাগেরহাটের কচুয়ায়। সেখানে মাধ্যমিক পাশ করার পর ঢাকায় এসে সিদ্ধেশ্বরী গার্লস কলেজে ভর্তি হন ও ব্যবসায় শিক্ষা বিভাগ থেকে উচ্চমাধ্যমিক পরীক্ষায় অংশগ্রহণ করেন। উচ্চমাধ্যমিকে পাশ করার পর মানারাত ইন্টারন্যাশনাল ইউনিভার্সিটিতে আইন বিষয়ে পড়াশোনা করেন। ২০১৯ সালের ৭ মে তিনি বাংলাদেশি বংশোদ্ভূত কানাডার নাগরিক হিশাম চিশতীর সাথে বিবাহ বন্ধনে আবদ্ধ হন। ২০২১ সালে তাদের বিবাহ বিচ্ছেদ হয়।
কর্মজীবন
এম বি মানিকের বলো না তুমি আমার চলচ্চিত্রের মাধ্যমে ২০১০ সালে তমা চলচ্চিত্রে অভিষিক্ত হন। বেশ কিছু চলচ্চিত্রে পার্শ্বনায়িকা হিসেবে অভিনয় করেন। অনন্ত হীরা পরিচালিত ‘ও আমার দেশের মাটি’ চলচ্চিত্রে নায়িকা হিসেবে অভিনয় করে আলোচিত হন তিনি। ২০১৫ সালে শাহনেওয়াজ কাকলী পরিচালিত ‘নদীজন’ চলচ্চিত্রে পার্শ্বচরিত্রে অভিনয় করে জাতীয় চলচ্চিত্র পুরস্কার লাভ করেন তিনি। এছাড়াও তিনি শাহাদাৎ হোসেন লিটনের ‘অহংকার’, দেবাশীষ বিশ্বাসের ‘চল পালাই’, রয়েল খানের ‘গেইম রিটার্নস’ ও মারিয়া তুষারের ‘গ্রাস’, সাদাত হোসাইনের গহীনের গান চলচ্চিত্রে উল্লেখযোগ্য ভূমিকায় অভিনয় করেছেন। অভিনয়ের পাশাপাশি বিজ্ঞাপন ও নাটকেও অভিনয় করেন তিনি।
উত্তর মেসিডোনিয়া ফুটবল ফেডারেশন
উত্তর মেসিডোনিয়া ফুটবল ফেডারেশন (Фудбалска Федерација на Македонија / Fudbalska Federacija na Makedonija; এছাড়াও সংক্ষেপে এফএফএম নামে পরিচিত) হচ্ছে উত্তর মেসিডোনিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯২৬ সালে প্রতিষ্ঠিত হয়েছে। এটি প্রতিষ্ঠার ৬৮ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে ১৯৯৪ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর উত্তর মেসিডোনিয়ার রাজধানী স্কোপিয়ে-এ অবস্থিত।
এই সংস্থাটি উত্তর মেসিডোনিয়ার পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে ম্যাসেডোনীয় প্রথম ফুটবল লীগ, ম্যাসেডোনীয় নারী ফুটবল চ্যাম্পিয়নশিপ, ম্যাসেডোনীয় ফুটবল কাপ এবং ম্যাসেডোনীয় নারী ফুটবল কাপের মতো প্রতিযোগিতার সকল কার্যক্রম পরিচালনা করে। বর্তমানে উত্তর মেসিডোনিয়া ফুটবল ফেডারেশনের সভাপতির দায়িত্ব পালন করছেন মুয়ামেদ সেজদিনি এবং সাধারণ সম্পাদকের দায়িত্ব পালন করছেন ফিলিপ পপোভস্কি।
ইতিহাস
ম্যাসেডোনিয়া ফুটবল ফেডারেশন ১৯২৬ সালের ১৮ই ডিসেম্বর স্কোপিয়ে শহরের "অজানা ফ্যালেন হিরো" রেস্তোঁরায় অনুষ্ঠিত সাধারণ অধিবেশনে সংগঠিত হয়েছিল। এফএফএম আনুষ্ঠানিকভাবে দ্বিতীয় বিশ্বযুদ্ধের পরে ১৯৪৯ সালের ১৪ই আগস্ট স্কোপিয়ে (দ্বিতীয় বিশ্বযুদ্ধের সমাপ্তির পরে) শহরের ক্রীড়া সংস্থার অংশ হিসাবে প্রথম ফুটবল বিভাগ প্রতিষ্ঠিত হয়েছিল, ফুটবল বিভাগটি পৃথকভাবে আলাদা করা হয়েছিল ১৯৪৮ সালের ১৬ই আগস্ট)। ১৯৪৯ সাল থেকে ২০০২ সাল পর্যন্ত, এটি ম্যাসেডোনিয়া ফুটবল অ্যাসোসিয়েশন নামে (Фудбалски Сојуз на Македонија / Fudbalski Sojuz na Makedonija or ФСМ/এফএসএম) পরিচিত ছিল। প্রথমবারের সভাপতি ছিলেন লুবুবিসভ ইভানভ - দাজেঙ্গো। এন্ডফোন ডোনাসেভস্কি এফএফএম দ্বারা উত্তর ম্যাসিডোনিয়া জাতীয় দলের প্রথম কোচ হিসাবে নিয়োগ পেয়েছিলেন।
বিবি বেগনী মসজিদ
বিবি বেগনী মসজিদ বাংলাদেশের বাগেরহাট জেলার সদর উপজেলায় অবস্থিত। এটি বাংলাদেশের একটি প্রত্নতাত্ত্বিক স্থাপনা
অবস্থান
বিবি বেগনী মসজিদ ষাট গম্বুজ মসজিদ থেকে প্রায় ৮০০ মিটার পশ্চিমে, বাগেরহাট সদর উপজেলার ষাটগম্বুজ ইউনিয়নের বারাকপুর গ্রামে, ঘোড়া দিঘির পশ্চিম পাড়ে অবস্থিত।
নির্মানশৈলী
মসজিদের স্থাপত্য শৈলী ও নির্মাণ কৌশল দেখে মসজিদটি পঞ্চদশ শতকে খান জাহান আমলে নির্মিত বলে ধারণা করা হয়। এর চার কোণে চারটি মিনার রয়েছে। মসজিদের বাইরে মিনারসহ প্রতি দিকের দৈর্ঘ্য ১৬.১৫ মি ও ভেতরে ১০.০৫৮ মি এবং দেয়ালগুলি ৩.০৪৮ মিটার পুরু। পূর্ব দেয়ালে তিনটি এবং উত্তর ও দক্ষিণ দেয়ালে একটি করে খিলানাকার দরজা বিদ্যমান। পূর্ব দেওয়ালের দরজা গুলোর বিপরীত দিকে, পশ্চিম দেওয়ালে রয়েছে তিনটি অলংকৃত মেহরাব। মাঝের মেহরাবটি অপেক্ষাকৃত বড়।
শারমিন সুলতানা শিরিন
তিনি একজন মহিলা ফিদে মাস্টার, এবং দুইবার বাংলাদেশ মহিলা দাবা চ্যাম্পিয়নশিপ জিতেছেন।
কর্মজীবন
২০০৯ সালে তিনি প্রথমবার জাতীয় মহিলা দাবায় চ্যাম্পিয়ন হন, পরে ২০১৩ সালে ৩৩তম জাতীয় মহিলা দাবা চ্যাম্পিয়নশিপে তিতাস ক্লাবের হয়ে অপরাজিত চ্যাম্পিয়ন হয়েছেন।
রামায়ণ
রামায়ণ (দেবনাগরী: रामायण) একটি প্রাচীন সংস্কৃত মহাকাব্য। আদিকবি ঋষি বাল্মীকি রামায়ণের রচয়িতা। এই গ্রন্থটি বৈদিক শাস্ত্রের স্মৃতি বর্গের অন্তর্গত। রামায়ণ ও মহাভারত ভারতের দুটি প্রধান মহাকাব্য। এই কাব্যে বিভিন্ন সম্পর্কের পারস্পরিক কর্তব্য বর্ণনার পাশাপাশি আদর্শ স্বামী, আদর্শ ভ্রাতা, আদর্শ স্ত্রী ও আদর্শ রাজার চরিত্র চিত্রণের মাধ্যমে মানবসমাজের আদর্শ ব্যাখ্যা করা হয়েছে।
রামায়ণ নামটি রাম ও অয়ন শব্দদুটি নিয়ে গঠিত একটি তৎপুরুষ সমাসবদ্ধ পদ; যার আক্ষরিক অর্থ শ্রী রামের যাত্রা। রামায়ণ ৬টি কাণ্ড (পর্ব) ও ৫০০টি সর্গে বিভক্ত ২৪,০০০ শ্লোকের সমষ্টি। এই কাব্যের মূল উপজীব্য হল বিষ্ণুর অবতার রামের জীবনকাহিনী। বিষয়গতভাবে, রামায়ণ-উপাখ্যানে বর্ণিত হয়েছে মানব অস্তিত্বের নানান দিক এবং প্রাচীন ভারতের ধর্মচেতনা।
রামায়ণের শ্লোকগুলি ৩২-অক্ষরযুক্ত অনুষ্টুপ ছন্দে রচিত। পরবর্তীকালের সংস্কৃত কাব্য এবং ভারতীয় জীবন ও সংস্কৃতিতে এই কাব্যের প্রভাব অপরিসীম। মহাভারত মহাকাব্যের মতোই রামায়ণও একটি কাহিনীমাত্র নয়: ভারতীয় ঋষিদের দার্শনিক শিক্ষা ও ভক্তি উপাদানসহ আখ্যানমূলক উপমার মাধ্যমে উপস্থাপিত হয়েছে এই মহাকাব্যে। ভারতের সংস্কৃতি চেতনার মৌলিক উপাদানগুলিই প্রতিফলিত হয়েছে রাম, সীতা, লক্ষ্মণ, ভরত, হনুমান ও রাবণ চরিত্রগুলির মধ্যে।হিন্দুধর্মের বাইরে ও বহির্ভারতেও রামায়ণের কয়েকটি সংস্করণ প্রচলিত রয়েছে। এগুলোর মধ্যে উল্লেখনীয় বৌদ্ধ রামায়ণ দশরথ জাতক (জাতক সংখ্যা ৬৪১) ও জৈন রামায়ণ এবং রামায়ণের থাই, লাও, ব্রহ্মদেশীয় ও মালয় সংস্করণ।
পাঠ
thumb|right|240px|জোড়-বাংলা মন্দির বা কেষ্টরায় মন্দিরের রামায়ণ মোটিফ (১৬৫৫ খ্রি.), বিষ্ণুপুর, বাঁকুড়া জেলা, পশ্চিমবঙ্গ, ভারত। লোকবিশ্বাস অনুযায়ী, ভারতের আদিকবি বাল্মীকি রামায়ণ রচনা করেছিলেন। ভারতীয় সংস্কৃতিতে এই ব্যাপারে কোনো দ্বিমত নেই যে রামের সমসাময়িক তথা এই মহাকাব্য ের অন্যতম চরিত্র ঋষি বাল্মীকি স্বয়ং এই মহাকাব্য রচনা করেছিলেন। সংস্কৃত ভাষায় রচিত রামায়ণের মূল পাঠটি বাল্মীকি রামায়ণ নামে পরিচিত। এই গ্রন্থের রচনাকাল আনুমানিক খ্রিষ্টপূর্ব চতুর্থ শতাব্দী। হিন্দু ধর্মীয় বিশ্বাস অনুযায়ী, রামায়ণ-উপাখ্যানের পটভূমি ত্রেতাযুগ নামে পরিচিত পৌরাণিক সময়কাল।
বর্তমানে সুলভ বাল্মীকি রামায়ণের সংস্করণটি মোটামুটি ৫০,০০০ পঙ্‌ক্তি সংবলিত। কয়েক হাজার আংশিক ও সম্পূর্ণ পুথিতে এই পাঠটি বর্তমানে সংরক্ষিত। এই পুথিগুলি মধ্যে সর্বপ্রাচীন পুথিটি খ্রিষ্টীয় একাদশ শতাব্দীতে লিখিত হয়। মূল রামায়ণের একাধিক আঞ্চলিক পাঠান্তর, সংস্করণ ও উপসংস্করণ বিদ্যমান। পুথিবিশারদ রবার্ট পি. গোল্ডম্যান এই সংস্করণগুলিকে দুই ভাগে বিভক্ত করেছেন। যথা: (ক) উত্তর ভারতীয় ও (খ) দক্ষিণ ভারতীয়। এই সংস্করণগুলির মধ্যে বিশেষভাবে উল্লেখযোগ্য তামিল ভাষায় কম্বন কর্তৃক রচিত রামাবতারম্ (খ্রিষ্টীয় একাদশ-দ্বাদশ শতাব্দী), বাংলা ভাষায় কৃত্তিবাস ওঝা কর্তৃক রচিত শ্রীরামপাঁচালী বা কৃত্তিবাসী রামায়ণ (খ্রিষ্টীয় পঞ্চদশ শতাব্দী) এবং হিন্দি ভাষার অবধি উপভাষায় তুলসীদাস গোস্বামী কর্তৃক রচিত রামচরিতমানস (খ্রিষ্টীয় ষোড়শ শতাব্দী)। রামায়ণ বিশেষজ্ঞ তথা ইংরেজিতে রামায়ণের পদ্যানুবাদক রমেশচন্দ্র দত্ত লিখেছেন, "মহাভারতের ন্যায় রামায়ণও বহু শতাব্দীর ফসল। কিন্তু নিঃসন্দেহে বলা যায়, এই কাব্যের মূল আখ্যানভাগটি একক ব্যক্তির মস্তিস্কপ্রসূত।"
অবশ্য বাল্মীকি রামায়ণের প্রথম ও শেষ কাণ্ডদুটি মূল রচয়িতা কর্তৃক রচিত কিনা সেই বিষয়ে বিশেষজ্ঞদের মধ্যে মতবিরোধ রয়েছে। রঘুনাথন মনে করেন, এই দুই কাণ্ডের কয়েকটি প্রক্ষিপ্তাংশ বর্তমানে মূল রামায়ণের অবিচ্ছেদ্য অংশ বলে মনে করা হলেও, গ্রন্থের অন্যান্য অংশের সঙ্গে এই অংশগুলির শৈলীগত পার্থক্য এবং আখ্যানগত স্ববিরোধ পরিলক্ষিত হয়ে থাকে।
রচনাকাল
বাল্মীকি রামায়ণের রচনাকাল আনুমানিক খ্রিষ্টপূর্ব চতুর্থ শতাব্দী। বিভিন্ন সাংস্কৃতিক প্রমাণ (যেমন মহাভারতে সতীদাহ প্রথার উল্লেখ থাকলেও রামায়ণের মূল পাঠে তা নেই) থেকে অনুমিত হয় এই গ্রন্থ মহাভারতের পূর্বে রচিত হয়েছিল। হিন্দু বিশ্বাস অনুযায়ী, হিন্দু কালপঞ্জিতে উল্লিখিত যুগপর্যায়ের দ্বিতীয় যুগ ত্রেতায় এই মহাকাব্য রচিত হয়। কথিত আছে, ত্রেতা যুগেই ইক্ষ্বাকু বংশীয় রাজা দশরথের পুত্র রামের জন্ম হয়।
গবেষকেরা মনে করেন, রামায়ণের প্রথম পর্ব আদিকাণ্ড ও শেষ পর্ব উত্তরকাণ্ড পরবর্তীকালের সংযোজন। দ্বিতীয় থেকে ষষ্ঠ কাণ্ড পর্যন্ত মহাকাব্যটিই প্রাচীন অংশ। আদিকাণ্ড ও উত্তরকাণ্ড-এর লেখক বা লেখকবৃন্দ উত্তর ভারতের পূর্ব গাঙ্গেয় সমভূমি এবং ষোড়শ মহাজনপদের যুগের কোশল ও মগধ রাজ্যের সঙ্গে পরিচিত ছিলেন। কারণ উক্ত অংশে এই সকল অঞ্চল সম্পর্কে প্রদত্ত ভৌগোলিক ও ভূরাজনৈতিক তথ্য এই অঞ্চলের ইতিহাসের সঙ্গে সঙ্গতিপূর্ণ। যদিও অরণ্যকাণ্ড থেকে রাক্ষসবধকারী নায়ক ও নানাপ্রকার পৌরাণিক জীবজন্তুর উপস্থিতিতে সহসাই এই উপাখ্যান কল্পকাহিনীমূলক হয়ে পড়েছে। মধ্য ও দক্ষিণ ভারতের ভৌগোলিক তথ্য এখানে অত্যন্ত অস্পষ্ট। লঙ্কা দ্বীপে ভৌগোলিক অবস্থানটিও স্পষ্ট করে বলা হয়নি। এই সকল তথ্যের উপর ভিত্তি করেই ঐতিহাসিক এইচ. ডি. সঙ্কলিয়া খ্রিষ্টপূর্ব চতুর্থ শতাব্দীকে এই মহাকাব্যের রচনাকাল বলে উল্লেখ করেন। এ. এল. ব্যাসাম অবশ্য এই মত প্রকাশ করেছেন যে রাম সম্ভবত ছিলেন খ্রিষ্টপূর্ব অষ্টম অথবা সপ্তম শতাব্দীর এক ক্ষুদ্র গোষ্ঠীপতি।
চরিত্র
thumb|center|600px|[[সীতা|সীতার পার্শ্বে উপবিষ্ট রাম, পশ্চাতে লক্ষ্মণ, ভরত ও শত্রুঘ্ন দণ্ডায়মান; সম্মুখে হনুমান ও অন্যান্য বানরেরা প্রণাম জানাচ্ছেন।]]
সংক্ষিপ্ত কাহিনী
রামায়ণ সাতটি কাণ্ড বা খণ্ডে বিভক্ত। যথা: আদিকাণ্ড বা বালকাণ্ড, অযোধ্যাকাণ্ড, অরণ্যকাণ্ড, কিষ্কিন্ধ্যাকাণ্ড, সুন্দরকাণ্ড, লঙ্কাকাণ্ড বা যুদ্ধকাণ্ড ও উত্তরকাণ্ড। এই সপ্তকাণ্ডে রামের জীবনকথা কালানুক্রমিকভাবে বর্ণিত হয়েছে। আদিকাণ্ড-এ বর্ণিত হয়েছে রামের জন্ম, শৈশব ও সীতার সহিত বিবাহের কথা; অযোধ্যাকাণ্ড-এ বর্ণিত হয়েছে রামের রাজ্যাভিষেক প্রস্তুতি ও তার বনগমনের কথা; তৃতীয় খণ্ড অরণ্যকাণ্ড-এ বর্ণিত হয়েছে রামের বনবাসের কথা ও রাবণ কর্তৃক সীতাহরণের বৃত্তান্ত; চতুর্থ খণ্ড কিষ্কিন্ধ্যাকাণ্ড-এ বর্ণিত হয়েছে হনুমান ও রামের মিলন, রামের সহায়তায় বানররাজ বালী হত্যা এবং বালীর কনিষ্ঠ ভ্রাতা সুগ্রীবের কিষ্কিন্ধ্যার রাজ্যাভিষেক; পঞ্চম খণ্ড সুন্দরকাণ্ড-এ বর্ণিত হয়েছে হনুমানের বীরত্বগাথা, তার লঙ্কাগমন ও সীতার সহিত সাক্ষাতের কথা; রাম ও রাবণের যুদ্ধ বর্ণিত হয়েছে ষষ্ঠ খণ্ড লঙ্কাকাণ্ড-এ; সর্বশেষ খণ্ড উত্তরকাণ্ড-এর মূল উপজীব্য রাম ও সীতার পুত্র লব ও কুশের জন্মবৃত্তান্ত, তাদের রাজ্যাভিষেক ও রামের ধরিত্রী ত্যাগ।
বালকাণ্ড বা আদিকাণ্ড
thumb|left|300px|[[দশরথ|দশরথের চার পুত্রের জন্ম]]
দশরথ ছিলেন কোশল রাজ্যের রাজা, তার রাজধানী ছিল অযোধ্যা নগরীতে। তার তিন মহিষী: কৌশল্যা, কৈকেয়ী ও সুমিত্রা। দীর্ঘদিন অপুত্রক অবস্থায় থাকার কারণে পুত্রকামনায় রাজা দশরথ পুত্র-কামেষ্টী বা পুত্রেষ্টী যজ্ঞের আয়োজন করেন। এরপরই কৌশল্যার গর্ভে রাম, কৈকেয়ীর গর্ভে ভরত এবং সুমিত্রার গর্ভে লক্ষ্মণ ও শত্রুঘ্ন নামে দুই যমজ পুত্রের জন্ম হয়। এই চারজনই ছিলেন বিষ্ণুর অংশসম্ভূত। রাবণ নামে এক অত্যাচারী রাক্ষসরাজাকে বধ করবার উদ্দেশ্যে বিষ্ণু মানবের রূপ ধারণ করে অবতার গ্রহণ করেন। উল্লেখ্য, ব্রহ্মার বরে এই রাবণ একমাত্র কোনো পরাক্রমী নশ্বর মানবের হাতেই বধ্য ছিলেন। চার রাজকুমার শস্ত্রবিদ্যা ও শাস্ত্রে বিশেষ পারদর্শিতা অর্জন করেন। একদা ঋষি বিশ্বামিত্র দশরথের সভায় উপস্থিত হয়ে তার আশ্রমে উপদ্রব সৃষ্টিকারী রাক্ষসদের ধ্বংস করতে রাজার সহায়তা প্রার্থনা করেন। তিনি এই কাজের জন্য ষোড়শ-বর্ষীয় রামকে নির্বাচন করেন। রামের সঙ্গে যান তার ছায়াসঙ্গী লক্ষ্মণ। রাম ও লক্ষ্মণকে বিশ্বামিত্র বিশেষ শস্ত্রশিক্ষা ও নানান অলৌকিক অস্ত্রশস্ত্র প্রদান করেন। নবলব্ধ শিক্ষা ও অস্ত্রে বলীয়ান হয়ে রাম ও লক্ষ্মণ ঋষির আশ্রমে উপদ্রব সৃষ্টিকারী সকল রাক্ষসকে হত্যা করেন।
এই সময়ে মিথিলার রাজা ছিলেন জনক। একদিন ভূমিকর্ষণ করতে গিয়ে রাজা লাঙলের রেখায় একটি শিশুকন্যাকে কুড়িয়ে পান। আনন্দে অভিভূত রাজা এই কন্যাটিকে ঈশ্বরের দান মনে করে লালন পালন করতে থাকেন। তিনি এই কন্যার নামকরণ করেন সীতা। কারণ, সংস্কৃতে লাঙলের কর্ষণরেখাকে সীতা বলা হয়। সীতা বিবাহযোগ্যা হলে রাজা তার বিবাহের জন্য স্বয়ম্বরের আয়োজন করেন। শিব রাজা জনককে একটি ধনুক উপহার দিয়েছিলেন। রাজা পণ রাখেন যিনি এই ধনুকে গুণ সংযোজন করতে পারবেন, তাকেই অপরূপা সীতা পতিত্বে বরণ করবে। ঋষি বিশ্বামিত্র রাম ও লক্ষ্মণকে নিয়ে সেই স্বয়ম্বর সভায় উপস্থিত হলেন। কেবলমাত্র রামই সেই ধনুকে গুণ পরিয়ে তা ভঙ্গ করতে সমর্থ হলেন। রামের সঙ্গে সীতার বিবাহ হল। শুধু তাই নয়, দশরথের অন্যান্য পুত্রদের সঙ্গে জনকের অন্যান্য কন্যা ও ভাগিনেয়ীদের বিবাহ সম্পন্ন হল। মিথিলায় মহাসমারোহে বিবাহ উৎসব উদযাপিত হল। অতঃপর নববিবাহিত দম্পতি চতুষ্টয় অযোধ্যা নগরে প্রত্যাবর্তন করলেন।
অযোধ্যাকাণ্ড
thumb|300px|ভরত কর্তৃক রামের [[খড়ম|পাদুকা প্রার্থনা; বালাসাহেব পণ্ডিত পন্ত প্রতিনিধি অঙ্কিত চিত্র]] রাম ও সীতার বিবাহের বারো বছর পর বৃদ্ধ রাজা দশরথ রামকে যৌবরাজ্যে অভিষিক্ত করার ইচ্ছা প্রকাশ করলেন। কোশল রাজসভায় তার ইচ্ছাকে সকলেই সমর্থন করল। কিন্তু উক্ত অনুষ্ঠানের পূর্বসন্ধ্যায় দাসী মন্থরার কুমন্ত্রণায় কৈকেয়ীর ঈর্ষা জাগরিত হয়ে উঠল। বহুকাল পূর্বে রাজা দশরথ কৈকেয়ীকে দুটি বর দিতে প্রতিশ্রুত হয়েছিলেন। তার সুযোগ কৈকেয়ী রাজার কাছে দাবি করেন যে রামকে চোদ্দো বছরের জন্য বনবাসে পাঠাতে হবে এবং তার স্থলে ভরতকে যৌবরাজ্যে অভিষিক্ত করতে হবে। বৃদ্ধ ও হতাশ রাজা নিজ প্রতিজ্ঞা রক্ষার দায়েই কৈকেয়ীকে প্রার্থিত বরদুটি প্রদান করতে সম্মত হলেন। রাম পিতার আজ্ঞা স্বেচ্ছায় ও শান্তচিত্তে মেনে নিলেন। পত্নী সীতা ও ভ্রাতা লক্ষ্মণ তার সঙ্গী হলেন। রাম সীতাকে নিরস্ত করতে গেলে সীতা উত্তর দিলেন, "যে বনে তুমি বাস করবে, সে বনই আমার নিকট অযোধ্যা; কিন্তু যে অযোধ্যায় তুমি নেই, সে অযোধ্যা আমার নিকট দুঃসহ নরক।" রামের প্রস্থানের পর পুত্রশোকে কাতর হয়ে রাজা দশরথ দেহত্যাগ করলেন। এই ঘটনার সময় ভরত ছিলেন তার মাতুলালয় নন্দীগ্রামে। সব শুনে ভরত সত্বর অযোধ্যায় ফিরে এলেন। তিনি মায়ের কুটিল চক্রান্তে পাওয়া রাজপদ ঘৃণাভরে প্রত্যাখ্যান করলেন। রামকে খুঁজতে খুঁজতে তিনি উপস্থিত হলেন বনে। তিনি রামকে অযোধ্যায় ফিরে রাজপদ গ্রহণের অনুরোধ জানালেন। কিন্তু পিতার আজ্ঞার বিরুদ্ধাচারণ করে চৌদ্দ বছর কাল উত্তীর্ণ হওয়ার পূর্বে অযোধ্যায় প্রত্যাবর্তনে অসম্মত হলেন। ভরত তখন রামের খড়মদুটি চেয়ে নিলেন। রাজ্যে ফিরে সেই খড়মদুটিই সিংহাসনে স্থাপন করে রামের নামে রাজ্যশাসন করতে লাগলেন তিনি।
অরণ্যকাণ্ড
thumb|300px|left| রাবণ কর্তৃক [[জটায়ু (রামায়ণ)|জটায়ুর পক্ষচ্ছেদন, রাজা রবি বর্মা অঙ্কিত চিত্র]] রাম, সীতা ও লক্ষ্মণ দক্ষিণ দিকে যাত্রা করেন। গোদাবরী নদীর তীরে পঞ্চবটী বনে কুটির নির্মাণ করে সেখানেই বসবাস করতে থাকেন তারা। একদিন রাবণের ভগিনী শূর্পনখা সেই বনে ভ্রমণ করতে করতে রাম ও লক্ষ্মণের সাক্ষাৎ পেলেন। শূর্পনখা সুন্দরী রমণীর ছদ্মবেশে রাম ও লক্ষ্মণকে প্রলুব্ধ করতে গিয়ে ব্যর্থ হলেন। তখন ক্রোধে অন্ধ হয়ে সীতাকে ভক্ষণ করতে গেলে লক্ষ্মণ খড়্গাঘাতে শূর্পণখার নাসিকা ও কর্ণ ছেদন করলেন। শূর্পনখার অপর রাক্ষস ভ্রাতা খর ও দুষন এই সংবাদ পেয়ে সসৈন্যে রাম ও লক্ষ্মণকে আক্রমণ করলেন। কিন্তু রাম সসৈন্যেই বধ করলেন খর- দুষনকে।
রাবণ এই সংবাদ পেয়ে ভগিনীর অপমানের প্রতিশোধ কল্পে সীতাকে অপহরণ করার পরিকল্পনা করলেন। এই কাজে তাকে সাহায্য করলেন মারীচ নামে এক মায়াবী রাক্ষস। মারীচ স্বর্ণমৃগের ছদ্মবেশ ধরে সীতার দৃষ্টি আকর্ষণ করলেন। হরিণটির রূপে মোহিত হয়ে তিনি রামের নিকট হরিণটি প্রার্থনা করে বসলেন। হরিণটিকে ধরতে গেলেন রাম। খানিকবাদে তিনি শুনতে পেলেন, রাম আর্তচিৎকার করছেন। আসলে মায়াবী মারীচ রামের কণ্ঠ নকল করে আর্তনাদ করেছিল। ভীত হয়ে সীতা লক্ষ্মণকে রামের সন্ধানে যেতে অনুরোধ করলেন। রাম যে অপরাজেয় সে কথা লক্ষ্মণ সীতাকে বারংবার বোঝাতে চাইলেন। কিন্তু সীতা সে কথায় কর্ণপাত করলেন না। অবশেষে কুটিরের চারিদিকে একটি গণ্ডী কেটে সীতাকে সেই গণ্ডীর বাইরে যেতে নিষেধ করে লক্ষ্মণ গেলেন রামের সন্ধানে। রাবণ এই সুযোগের অপেক্ষাতেই ছিলেন। তিনি ঋষির ছদ্মবেশে এসে সীতার নিকট ভিক্ষা প্রার্থনা করলেন। রাবণের ছলনা বুঝতে না পেরে সীতা গণ্ডীর বাইরে এসে তাকে ভিক্ষা দিতে গেলে দুষ্ট রাবণ বলপূর্বক সীতাকে অপহরণ করে নিজ রথে তুলে নিলেন।
জটায়ু নামে একটি শকুন জাতীয় রামভক্ত পক্ষী সীতার অপহরণ দেখতে পেয়ে সীতাকে উদ্ধার করতে গিয়ে রাবণের হাতে গুরুতর আহত এবং ভূপতিত হল। রাবণ সীতাকে অপহরণ করে নিয়ে গিয়ে লঙ্কায় অশোক কানন নামক বনে নজরবন্দী করে একদল চেড়ীর (রাক্ষসী) তত্ত্বাবধানে রাখলেন। তিনি সীতাকে বিবাহ করতে চাইলেন। কিন্তু রামের প্রতি নিবেদিতপ্রাণা সীতা সেই কুপ্রস্তাব ঘৃণাভরে প্রত্যাখ্যান করলেন। এদিকে রাম ও লক্ষ্মণ মৃত্যুপথযাত্রী জটায়ুর কাছে সীতাহরণের সংবাদ পেলেন এবং অবিলম্বে সীতাকে উদ্ধার করার জন্য যাত্রা করলেন। যাত্রাপথে শবরী নামে এক বৃদ্ধা তপস্বিনী তাদের সুগ্রীব ও হনুমানের সাহায্য নেওয়ার পরামর্শ দিলেন।
কিষ্কিন্ধ্যাকাণ্ড
কিষ্কিন্ধ্যাকাণ্ড-এর পটভূমি বানর রাজ্য কিষ্কিন্ধ্যা। সর্বকালের সর্বশ্রেষ্ঠ বানরবীর তথা সুগ্রীবের অনুগামী হনুমানের সঙ্গে সাক্ষাৎ হল রাম ও লক্ষ্মণের। সুগ্রীব ছিলেন কিষ্কিন্ধ্যার নির্বাসিত এক রাজপদপ্রার্থী। রাম সুগ্রীবের সঙ্গে মিত্রতা করলেন। রাম এবং সুগ্রীব, বালীকে হত্যার জন্য পরিকল্পনা করলেন। তারা ঠিক করলেন যে যখন সুগ্রীব বালীকে দ্বন্দ্বযুদ্ধে আহ্বান করবে তখন রাম বালীকে হত্যা করবে। সেই পরিকল্পনা মতো সুগ্রীব বালীকে দ্বন্দ্বযুদ্ধে আহ্বান করলো এবং রাম তাকে পিছন থেকে তীর ছুঁড়ে হত্যা করলেন, কারণ ইন্দ্রের বরে বালীকে সামনে থেকে মারা অসম্ভব ছিল। তখন মরণাপন্ন বালী, রামকে প্রশ্ন করলো যে সে কেন তাকে হত্যা করলো? রাম তার প্রশ্নের উত্তরে বললেন যে সে অন্যায়ভাবে সুগ্রীবকে রাজ্যচ্যুত করে তার স্ত্রী তারাকে বলপূর্বক নিজের রানী করেছে। তাই এই অধর্মের ফলে তার মৃত্যু হলো। তখন বালী তার অন্যায় বুঝতে পারলো এবং মহানুভব রামের হাতে মৃত্যুর জন্য তাকে ধন্যবাদ দিয়ে মৃত্যুবরণ করলো। রামের সহায়তায় সুগ্রীব নিজভ্রাতা বালীকে হত্যা করে কিষ্কিন্ধ্যার সিংহাসনে আরোহণ করলেন। রামের সহায়তার বিনিময়ে সুগ্রীব চতুর্দিকে সীতার অনুসন্ধানে বানর দল পাঠালেন। উত্তর, পূর্ব ও পশ্চিমগামী দলগুলি ব্যর্থ হয়ে ফিরে এল। অঙ্গদ ও হনুমানের নেতৃত্বাধীন দক্ষিণগামী দলটি শেষে সম্পাতি নামে এক শকুন জাতীয় পক্ষীর নিকট সংবাদ পেলেন যে রাবণ  সীতাকে লঙ্কায় নিয়ে গিয়ে বন্দী করে রেখেছেন।
সুন্দরকাণ্ড
thumb|left|300px| [[অশোকবন (রামায়ণ)|অশোকবনে সীতা ও রাবণের কথোপকথন দৃশ্য, বৃক্ষের উপর বসে সেই কথোপকথন শুনছেন হনুমান]]
সুন্দরকাণ্ড বাল্মীকি রামায়ণের কেন্দ্রীয় অংশ। এই অংশে হনুমানের অভিযানের একটি বিস্তারিত ও সুস্পষ্ট বর্ণনা পাওয়া যায়। সম্পাতির নিকট সীতার সংবাদ পেয়ে হনুমান এক বিশাল শরীর ধারণ করে এক লাফে সাগর পার হয়ে লঙ্কায় উপস্থিত হলেন। লঙ্কায় এসে তিনি রাবণের প্রাসাদে গুপ্তচরবৃত্তি করলেন। অবশেষে অশোকবনে সীতার সন্ধান পেলেন তিনি। সীতাকে রাবণ ও চেড়ীরা বিবাহে রাজি করানোর জন্য ভয় দেখিয়ে উত্যক্ত করছিল। হনুমান, সীতাকে রামের আংটি ও বার্তা দিলেন। তিনি সীতাকে রামের কাছে ফিরিয়ে নিয়ে যেতে চাইলেন। কিন্তু সীতা রাজি হলেন না। তিনি বললেন, রাম যেন শীঘ্র এসে রাবণকে উপযুক্ত শাস্তি দিয়ে তার অপমানের প্রতিশোধ নেন এবং তাকে উদ্ধার করেন।
অতঃপর হনুমান লঙ্কায় ব্যাপক ধ্বংসলীলা চালালেন এবং রাবণের কয়েকজন যোদ্ধাকে বধ করলেন। তারপর ধরা দিয়ে রাবণের সম্মুখে উপস্থিত হলেন। রাবণের রাজসভায় দাঁড়িয়ে তিনি অত্যন্ত সাহসিকতার সঙ্গে রাবণকে উপদেশ দিলেন সীতাকে ছেড়ে দেওয়ার জন্য। কিন্তু রাবণ তার কথায় কর্ণপাত না করে তার লেজে আগুন লাগিয়ে দেওয়ার আদেশ দিলেন। এরপর হনুমান নিজের লেজের আগুনে সমগ্র লঙ্কাপুরী ভস্মীভূত করে ফিরে এলেন তার অপেক্ষমাণ দলের কাছে। উল্লসিত হয়ে তাদের দল কিষ্কিন্ধ্যায় ফিরে রামকে সীতার খবর দিলেন।
লঙ্কাকাণ্ড
এই খণ্ডে রাম ও রাবণের যুদ্ধের বিবরণ রয়েছে। হনুমানের নিকট সীতার সংবাদ পেয়ে রাম ও লক্ষ্মণ বানর সেনাবাহিনীকে সঙ্গে নিয়ে দক্ষিণ সমুদ্রের উদ্দেশ্যে যাত্রা করলেন। সমুদ্রতীরে রাবণের অনুতপ্ত ভ্রাতা বিভীষণ তাদের পক্ষে যোগ দিলেন। অঙ্গদ, জাম্বুবান, নল, নীল প্রমুখ বানরেরা সমুদ্রের উপর একটি সেতু বন্ধন করলেন। সেই সেতুপথে রাম সসৈন্যে লঙ্কায় প্রবেশ করলেন। এই সেতুটিই রামসেতু নামে পরিচিত। লঙ্কায় রাম ও রাবণের মধ্যে এক দীর্ঘ যুদ্ধ সংঘটিত হল। যুদ্ধান্তে রাবণ নিহত হলেন। রাম বিভীষণকে লঙ্কার সিংহাসনে স্থাপন করলেন।
সীতার সঙ্গে রামের মিলন হল। কিন্তু দীর্ঘদিন রাক্ষসগৃহে বসবাসকারী সীতাকে অগ্নিপরীক্ষা দিয়ে সতীত্ব প্রমাণ করতে বললেন রাম। সীতা অগ্নিতে প্রবেশ করলেন। স্বয়ং অগ্নিদেব আবির্ভূত হয়ে রামের নিকট সীতার পবিত্রতার কথা ঘোষণা করলেন। অগ্নিপরীক্ষার উপাখ্যানটি বাল্মীকি ও তুলসীদাসের রামায়ণে ভিন্ন ভিন্ন ভাবে উপস্থাপিত হয়েছে। যাই হোক, এরপর বনবাসের মেয়াদ উত্তীর্ণ হয়। রাম, সীতা ও লক্ষ্মণ অযোধ্যায় ফিরে আসেন। সেখানে রামের রাজ্যাভিষেক হয়।
উত্তরকাণ্ড
thumb|left|300px|বাল্মীকির তপোবনে সীতা
উত্তরাকাণ্ড-এ বর্ণিত হয়েছে রাম, সীতা ও রামের ভ্রাতৃগণের শেষ জীবন। রাজা হওয়ার পর রাম অনেক কাল সীতাকে নিয়ে সুখে সংসার করেন। এদিকে অগ্নিপরীক্ষিতা হওয়া সত্ত্বেও সীতাকে নিয়ে অযোধ্যায় নানান গুজব ছড়াতে শুরু করে। এই সব রটনায় বিচলিত হয়ে রাম সীতাকে নির্বাসনে পাঠান। সন্তানসম্ভবা সীতা আশ্রয় নেন ঋষি বাল্মীকির আশ্রমে। সেখানেই তার যমজ পুত্রসন্তান লব ও কুশের জন্ম হয়। লব-কুশকে তাদের পিতৃপরিচয় জানানো হয় না। তারা গ্রহণ করে বাল্মীকির শিষ্যত্ব।
বাল্মীকি লব ও কুশকে রামায়ণ গান শিক্ষা দেন। ইতোমধ্যে রাম অশ্বমেধ যজ্ঞের আয়োজন করলে বাল্মীকি লব ও কুশকে নিয়ে যজ্ঞস্থলে উপস্থিত হন। লব ও কুশ সভায় রামায়ণ গান গেয়ে শোনান। সীতার বনবাসের গান শুনে রাম দুঃখিত হন। তখন বাল্মীকি সীতাকে নিয়ে আসেন রামের সম্মুখে। কিন্তু রাম সকলের সম্মুখে সীতাকে পুনরায় অগ্নিপরীক্ষা দিতে বললে অপমানিতা সীতা মাতা ধরিত্রীকে আহ্বান জানান। মাটি বিদীর্ণ হয়। দেবী ধরিত্রী উঠে এসে সীতাকে নিয়ে পাতালে চলে যান। এরপর রাম জানতে পারেন যে লব ও কুশ আসলে তারই সন্তান। পরে মর্ত্যে অবতাররূপে তার কাজ শেষ হলে রাম পুত্রদ্বয়ের হাতে শাসনভার ছেড়ে দিয়ে সরযূ নদীতে আত্মবিসর্জন করে বৈকুণ্ঠে ফিরে আসেন। মনে করা হয়, এই উত্তরকাণ্ড অংশটি পরবর্তীকালে বাল্মীকি রামায়ণের সঙ্গে যুক্ত করা হয়েছে।
ধর্মতাত্ত্বিক গুরুত্ব
thumb|right|300px|পূজাবেদীতে সীতা (ডানে), রাম (মধ্যে), লক্ষ্মণ (বামে) ও হনুমানের (নিচে বসে) মূর্তি; [[ভক্তিবেদান্ত ম্যানর, ওয়াটফোর্ড, ইংল্যান্ড।]]
রামায়ণের নায়ক রাম হিন্দুধর্মে একজন অন্যতম প্রধান দেবতা বিবেচিত হন। রামায়ণ মহাকাব্যটিও কেবলমাত্র একটি মহৎ সাহিত্যিক নিদর্শনই নয়, বরং হিন্দুধর্মের এক অবিচ্ছেদ্য অঙ্গ বলে বিবেচিত হয়। হিন্দু সংস্কার অনুযায়ী, রামায়ণ পাঠ অথবা শ্রবণে পাঠক বা শ্রোতা পাপমুক্ত হন।
হিন্দুরা বিশ্বাস করেন, বিষ্ণু জগতের সকল জীবকে ধর্মের পথসন্ধান দিতে রাম রূপে অবতীর্ণ হয়েছিলেন।
আরিশা সাত্তারের মতে, রামায়ণ ও মহাভারতের কেন্দ্রীয় বিষয়বস্তু হল রাম ও কৃষ্ণের গোপন দেবত্ব ও তার ক্রমপ্রকাশ।
রামায়ণের ভাষ্য
রামায়ণের প্রায় তেত্রিশটি ভাষ্য রয়েছে বলে বিশ্বাস করা হয়। রামায়ণের কতিপয় টীকা হলো মহেশ্বর তীর্থের  তত্ত্বদ্বীপ বা তত্ত্বদীপিকা, গোবিন্দরাজের ভূষণ বা গোবিন্দরাজীয়ম্, শিবসহায়ের শিরোমণি, মহাদেব যোগীর অমৃতকটিয়ক, রামানুজের "রামানুজীয়ম্, অহোবলের " তানিশ্লোকি", নাগোজি ভট্ট ও রামবর্মার "তিলক" । রামায়ণের তিলক, ভূষণ ও শিরোমণি '' নাম্নী তিনটি ভাষ্য ("টীকাত্রয় অথবা ভাষ্যত্রয়ী" নামেও পরিচিত) অধিক জনপ্রিয়।
মোহাম্মদ মুজিবুর রহমান
মোহাম্মদ মুজিবুর রহমান সেন্টু বাংলাদেশের নাটোর জেলার রাজনীতিবিদ ও নাটোর-২ (সদর উপজেলা-নলডাঙ্গা উপজেলা) আসনের সাবেক সংসদ সদস্য।
জন্ম ও প্রাথমিক জীবন
মোহাম্মদ মুজিবুর রহমান নাটোর জেলায় জন্মগ্রহণ করেন।
রাজনৈতিক জীবন
১৯৯১ সালের পঞ্চম, ১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে জাতীয় পার্টির প্রার্থী হিসেবে তিনি একই আসন থেকে পরাজিত হয়েছিলেন।
কৈলাশ মন্দির
কৈলাশ (IAST: Kailāśa) বা কৈলাশনাথ (আইএএসটি: Kailāśanātha) মন্দির ভারতের মহারাষ্ট্রের ঔরঙ্গাবাদ জেলার ইলোরা গুহাতে শিলা-কাটা হিন্দু মন্দিরগুলির মধ্যে বৃহত্তম। এটি একটি শিলাখণ্ডের মুখ থেকে খোদাই করে নির্মিত একটি মেগালিথ। আকার, স্থাপত্য ও ভাস্কর্যের নির্মাণপ্রণালীর কারণে এটিকে বিশ্বের সবচেয়ে উল্লেখযোগ্য গুহা মন্দিরগুলির মধ্যে একটি হিসাবে বিবেচনা করা হয়। এটি "ভারতীয় স্থাপত্যের শিলা-কাটা পর্বের চূড়ান্ত পর্বে" নির্মিত। অভয়ারণ্যের উপরিভাগের উপরের অংশটি নীচের আদালতের স্তর থেকে 32.6 m উপরে, যদিও পাথরের মুখটি মন্দিরের পিছন থেকে সামনের দিকে নীচের দিকে ঢালু। প্রত্নতাত্ত্বিকরা বিশ্বাস করেন এটি একটি একক শিলা থেকে তৈরি।
কৈলাশ মন্দির (১৬তম গুহা) হল ৩৪টি বৌদ্ধ, জৈন এবং হিন্দু গুহা মন্দির এবং মঠগুলির মধ্যে সবচেয়ে বড় যা ইলোরা গুহা নামে পরিচিত, এই সাইটের ঢালু আগ্নেয়গিরিজাত শিলা পর্বতগাত্র বরাবর 2 km স্থান জুড়ে বিস্তৃত। মন্দিরের বেশিরভাগ খননের কৃতিত্ব সাধারণত অষ্টম শতাব্দীর রাষ্ট্রকূট রাজা প্রথম কৃষ্ণকে দেওয়া হয়, কিছু উপাদান পরে সম্পন্ন হয়। মন্দিরের স্থাপত্যে পল্লব ও চালুক্য শৈলীর নিদর্শন পাওয়া যায়। মন্দিরটিতে স্থাপত্যের সমান বিশাল স্কেলে বেশকয়েকটি রিলিফ এবং মুক্ত-স্থায়ী ভাস্কর্য রয়েছে, যদিও কেবলমাত্র সেই চিত্রগুলির চিহ্ন অবশিষ্ট রয়েছে যা মূলত এটিকে সজ্জিত করেছিল।
ইতিহাস
কৈলাশ মন্দিরে উত্সর্গীকৃত শিলালিপির অভাব রয়েছে, তবে কোন সন্দেহ নেই যে এটি একটি রাষ্ট্রকূট শাসক দ্বারা চালু করা হয়েছিল। এটির নির্মাণ সাধারণত রাষ্ট্রকূট রাজা প্রথম কৃষ্ণ -এর নাম করা হয়, মূলত "কৃষ্ণরাজ" (আইএএসটি Kṛṣṇarāja) এর সাথে সংযুক্ত করে এমন দুটি এপিগ্রাফের উপর ভিত্তি করে এ ধারণ করা হয়:
বা থিউক জেলা
২০০৩ সালের হিসাবে জেলার জনসংখ্যা ছিল ১০১৩২৩ জন। জেলার আয়তন ৭৭৭ কিমি²। জেলার রাজধানী কান নাং- এ অবস্থিত।
বঙ্গবন্ধু (দ্ব্যর্থতা নিরসন)
বঙ্গবন্ধু বাংলা ভাষার একটি শব্দ যার অর্থ "বাংলার বন্ধু"। এটি সাধারণত বাংলাদেশের প্রথম রাষ্ট্রপতি শেখ মুজিবুর রহমানকে বোঝাতে এবং তাকে শ্রদ্ধা জানাতে ব্যবহৃত হয়।
বঙ্গবন্ধু বলতে আরও বোঝানো যেতে পারে:
কমিউনিটি বেজড মেডিকেল কলেজ, বাংলাদেশ
কমিউনিটি বেজড মেডিকেল কলেজ ময়মনসিংহ জেলায় অবস্থিত একটি বেসরকারি মেডিকেল কলেজ। এটি ১৯৯৫ সাল হতে কমিউনিটি হেলথ ফাউন্ডেশন বাংলাদেশ এর মাধ্যমে পরিচালিত হচ্ছে। এখানে ১ বছর মেয়াদি ইন্টার্নশিপসহ স্নাতক পর্যায়ের ৫ বছর মেয়াদি এম.বি.বি.এস. শিক্ষাক্রম চালু রয়েছে।
অবস্থান
ময়মনসিংহ শহর থেকে ১০ কি.মি দূরে চুরখাইয়ের উইনারপাড় এলাকায় ১৯৯৫ সনে ১৩ একর জমির উপর প্রতিষ্ঠিত হয়।
অবকাঠামো
মেডিকেল কলেজ উন্নত শিক্ষার পাশাপাশি মানসম্মত চিকিৎসা সেবা প্রদান করে থাকে। ছাত্রছাত্রীদের প্রশিক্ষণের জন্য কলেজের সাথে তৈরী করা হয়েছে ৬৫০ শয্যা বিশিষ্ট একটি হাসপাতাল। ছাত্রছাত্রীদের জন্য রয়েছে বিশাল ক্যাম্পাস এবং আবাসিক হোস্টেল। ৬টি লেকচার হল, ১২টি টিউটোরিয়াল হল,৬টি ল্যাবরেটরি, ৪টি জাদুঘর, ৪টি রিডিং রুম, ৩টি সেমিনার হল সহ একটি লাইব্রেরী আছে।
কুমিল্লা ইউনাইটেড
কুমিল্লা ইউনাইটেড হলো কুমিল্লা ভিত্তিক একটি বাংলাদেশী মহিলা ফুটবল ক্লাব। ক্লাবটি বাংলাদেশের মহিলা ফুটবলের শীর্ষ বিভাগ, বাংলাদেশ মহিলা ফুটবল লীগে প্রতিযোগিতা করে।
রাওয়াতসর
রাওয়াতসর (Rawatsar) ভারতের রাজস্থান রাজ্যের হনুমানগড় জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৭৬ মিটার (৫৭৭ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে রাওয়াতসর শহরের জনসংখ্যা হল ২৮,৩৮৩ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৫৫%। পুরুষদের মধ্যে সাক্ষরতার হার ৬৫% এবং নারীদের মধ্যে এই হার ৪৪%। সারা ভারতের সাক্ষরতার হার ৫৯.৫%, তার চাইতে রাওয়াতসর এর সাক্ষরতার হার কম।
এই শহরের জনসংখ্যার ১৭% হল ৬ বছর বা তার কম বয়সী।
আবসা কামাল
আবসা কামাল একজন পাকিস্তানি নিউজ পাঠক এবং উপস্থাপক। তিনি জিও নিউজে সান্ধ্যকালীন টক শো রিপোর্ট কার্ডের বর্তমান উপস্থাপক।
প্রথম জীবন এবং ক্যারিয়ার
আবসা কামালের জন্ম পাকিস্তানের ইসলামাবাদে একটি হিন্দকোয়ান পরিবারে । তিনি মনোবিজ্ঞানে ডিগ্রি অর্জন করেছেন।
তিনি একটি স্থানীয় রেডিও স্টেশনে হোস্ট হিসাবে তার ক্যারিয়ার শুরু করেছিলেন এবং ২০১১ থেকে ২০১৩ সালের মধ্যে পাওয়ার এফএম ৯৯ এ কাজ করেছিলেন। তারপরে, তিনি এটিভি পাকিস্তানে যোগ দিয়েছিলেন এবং পাঁচ মাস কাজ করেছিলেন। পরে, তিনি ক্যাপিটাল টিভিতে যোগ দিয়েছিলেন যেখানে তিনি ২০১৩ এবং ২০১৪ এর মধ্যে কাজ করেছিলেন। তিনি সামা টিভিতে সংক্ষেপেও কাজ করেছিলেন।  সামা ত্যাগ করার পরে, ২০১৪ সালের অক্টোবরে তিনি জিও নিউজে যোগ দিয়েছিলেন যেখানে তিনি একজন  নিউজ পাঠক এবং উপস্থাপকের কাজ করছেন।
টাইটান কোম্পানি
টাইটান কোম্পানি লিমিটেড হল একটি ভারতীয় পণ্য কোম্পানি যেটি প্রধানত গহনা, ঘড়ি এবং চশমার মতো ফ্যাশন সামগ্রী তৈরি করে। টাটা গ্রুপের অংশ এবং তামিলনাড়ু ইন্ডাস্ট্রিয়াল ডেভেলপমেন্ট কর্পোরেশন (টিআইডিসিও) এর সাথে একটি যৌথ উদ্যোগ হিসাবে শুরু করা, কোম্পানিটির কর্পোরেট সদর দপ্তর রয়েছে ইলেক্ট্রনিক সিটি, ব্যাঙ্গালোরে, এবং তামিলনাড়ুর হোসুরে নিবন্ধিত অফিস।
টাইটান কোম্পানি ১৯৮৪ সালে টাইটান ওয়াচেস লিমিটেড নামে কার্যক্রম শুরু করে। ১৯৯৪ সালে, টাইটান তানিষ্কের সাথে জুয়েলারীতে বৈচিত্র্য আনে এবং পরবর্তীতে টাইটান আইপ্লাসের সাথে চশমা তৈরি করে। ২০০৫ সালে, এটি তার যুব ফ্যাশন আনুষাঙ্গিক ব্র্যান্ড ফাস্টট্র‍্যাক চালু করে। কোম্পানিটি ভারতের বৃহত্তম ব্র্যান্ডেড জুয়েলারি নির্মাতা, এর মোট আয়ের ৮০% এরও বেশি গয়না বিভাগ থেকে আসে। ২০২২ সালের হিসাবে, ভারতের গহনা বাজারে টাইটানের ৬% বাজার শেয়ার রয়েছে। ২০১৯ সালের হিসাবে, এটি বিশ্বের পঞ্চম বৃহত্তম ঘড়ি প্রস্তুতকারক। এটি সবচেয়ে বিশ্বস্ত ভারতীয় ব্র্যান্ড।
১৯৮৪-১৯৯০
টাইটান কোম্পানি লিমিটেড চেন্নাইতে টাইটান ওয়াচেস লিমিটেড নামে ২৬ জুলাই ১৯৮৬ সালে উদ্বোধন করা হয়েছিল। তামিলনাড়ু লিমিটেডের স্টেট ইন্ডাস্ট্রিজ প্রমোশন কর্পোরেশনে কোয়ার্টজ অ্যানালগ ইলেকট্রনিক ঘড়ি তৈরির জন্য একটি প্ল্যান্ট স্থাপন করা হয়েছিল। হোসুরে শিল্প এলাকা। ১৯৮৬ সালের নভেম্বরে, টাইটান কোম্পানি এবং ক্যাসিও ২ মিলিয়ন ডিজিটাল এবং এনালগ-ডিজিটাল ঘড়ি তৈরির প্রস্তাবে একটি সমঝোতা স্মারক স্বাক্ষর করে। ১৯৮৯ সালে, উত্তরাখণ্ডের দেরাদুনে একটি স্যাটেলাইট কেস প্ল্যান্ট স্থাপন করা হয়েছিল যার উৎপাদন ক্ষমতা বর্তমানে বার্ষিক ৫০০০,০০০ ঘড়ির কেস।
১৯৯১-২০০০
১৯৯৩ সালের সেপ্টেম্বরে, কোম্পানিটি তার নাম পরিবর্তন করে টাইটান ইন্ডাস্ট্রিজ লিমিটেড রাখে কারণ এটি ঘড়ি ব্যতীত অন্যান্য পণ্যের পরিসরে প্রবেশ করে।
১৯৯৪ সালে, টাইটান তার জুয়েলারি ব্র্যান্ড তানিস্ক চালু করে।
১৯৯৮ সালে, কোম্পানিটি তার ঘড়ি এবং আনুষাঙ্গিক ব্র্যান্ড, ফাস্ট্রয়াক চালু করে, যা টিমেক্স- এর সাথে প্রতিযোগিতা করার জন্য অল্প বয়স্ক দর্শকদের লক্ষ্য করে।
২০০১-২০১০
২০০১ সালে, টাইটান বাচ্চাদের ঘড়ির ব্র্যান্ড ড্যাশ চালু করে। ব্র্যান্ডটি খারাপ পারফরম্যান্স দেখেছিল এবং ২০০৩ সালে এটি বন্ধ করে দেওয়া হয়েছিল। 2004 সালে, কোম্পানিটি Moet Hennessy Louis Vuitton Group- এর সাথে একটি চুক্তি করে, যাতে ভারতে তার গ্রাহক সেবা কেন্দ্রের মাধ্যমে ঘড়ির পরিসর সরবরাহ করা হয়। ২০০৫ সালে, ফাস্টট্রাক শহুরে যুবকদের লক্ষ্য করে একটি স্বাধীন আনুষঙ্গিক ব্র্যান্ড হিসাবে অবস্থান করেছিল। একটি ফ্যাশন ব্র্যান্ড হওয়ার লক্ষ্যে, ফাস্ট্র্যাক একই বছরে সানগ্লাস চালু করে এবং ২০০৯ সালে ব্যাগ, বেল্ট এবং ওয়ালেট চালু করে।
২০১১-বর্তমান
সংযোগ=//upload.wikimedia.org/wikipedia/commons/thumb/8/8c/Titan_Octane_Series_Watch.jpg/220px-Titan_Octane_Series_Watch.jpg|থাম্ব| একটি টাইটান অক্টেন সিরিজের ঘড়ি। ইউরোপের বাজারে প্রবেশের জন্য ২০১১ সালে টাইটান সুইস ঘড়ি নির্মাতা ফাভরে-লিউবাকে অধিগ্রহণ করে। ২০১৩ সালে, টাইটান স্কিন ব্র্যান্ডের সাথে সুগন্ধি বিভাগে প্রবেশ করে এবং সেই বছরের পরে, এটি তার ব্র্যান্ড Fastrack- এর অধীনে হেলমেট বিভাগে প্রবেশ করে। একই বছরে এটির নাম পরিবর্তন করে টাইটান কোম্পানি লিমিটেড হয়। ২০১৪ সালে, এটি ভারতে তার খুচরা দোকান স্থাপনের জন্য মন্টব্ল্যাঙ্কের সাথে একটি যৌথ উদ্যোগে প্রবেশ করে।
২০১৬ সালে, টাইটান তার অর্ডার প্রক্রিয়াকরণের সময় উন্নত করতে নয়ডা, কলকাতা এবং মুম্বাইতে প্রেসক্রিপশন লেন্স উত্পাদন সুবিধা খোলে। ২০১৮ সালে, টাইটান তার জুয়েলারি ব্র্যান্ড, গোল্ড প্লাস দক্ষিণ ভারতের গ্রাহকদের লক্ষ্য করে তানিষ্কের সাথে দক্ষিণে ব্র্যান্ডের উপস্থিতি প্রতিষ্ঠা করে।
তনিরা হল টাইটানের একটি জাতিগত পরিধানের ব্র্যান্ড যা ভারতের বিভিন্ন তাঁত ক্লাস্টার থেকে হাতে বোনা শাড়ি খুচরা বিক্রি করে। ব্র্যান্ডটি ২০১৬ সালে চালু হয়েছিল। ২০১৭ সালে বেঙ্গালুরুতে প্রথম খুচরা দোকান খোলা হয়েছিল এবং নতুন দিল্লি এবং হায়দ্রাবাদে আরও স্টোর অনুসরণ করা হয়েছিল।
এছাড়াও, টাইটান সম্প্রতি ঘোষণা করেছে (২০১৬ সালের শেষ প্রান্তিকে) শীঘ্রই সোনাটা এবং ফাস্ট্র্যাকের মতো ব্র্যান্ডের অধীনে সাশ্রয়ী মূল্যের স্মার্টওয়াচগুলির একটি সিরিজ চালু করার বিষয়ে।
২০১৬ সালে, টাইটান হিউলেট প্যাকার্ডের সাথে সহযোগিতার মাধ্যমে তৈরি তার স্মার্টওয়াচ, জুক্সট প্রবর্তন করে পরিধানযোগ্য ডিভাইসের বাজারে প্রবেশ করে। 2017 সালে, কোম্পানিটি তার যুব আনুষাঙ্গিক ব্র্যান্ড, Fastrack-এর অধীনে জেসচার ব্যান্ড নামে একটি ফিটনেস ট্র্যাকার চালু করেছে। একই বছরে, এটি একটি সিঙ্গাপুর ভিত্তিক পরিধানযোগ্য প্রযুক্তি কোম্পানি, CoveIoT-এ $3 মিলিয়ন বিনিয়োগ করেছে। 2018 সালে, কোম্পানি নতুন ফিটনেস ট্র্যাকার ব্যান্ড যোগ করেছে। 2018 সালের হিসাবে পরিধানযোগ্য ডিভাইসের বাজারে কোম্পানির ৭.৪% বাজার শেয়ার ছিল।
ঘড়ি
সংযোগ=//upload.wikimedia.org/wikipedia/commons/thumb/7/7c/Sonata_wrist_watch.jpg/170px-Sonata_wrist_watch.jpg|থাম্ব| একটি সোনাটা হাত ঘড়ি। ঘড়ি বিভাগে ফাস্ট্র্যাক, সোনাটা, রাগা, অক্টেন এবং জাইলিস ব্র্যান্ড রয়েছে। ২০১১ সালে, কোম্পানি টমি হিলফিগার এবং হুগো বস ঘড়ির বিপণন এবং বিতরণের জন্য লাইসেন্স পায়। ফাভ্রে লেউবা ২০১২ সালে অন্তর্ভুক্ত করা হয়েছিল। 2018 সালে, ডিভিশনের আয় ছিল ₹2,126 কোটি যা কোম্পানির মোট 10% ছিল।
চশমা
2007 সালে, টাইটান ইন্ডাস্ট্রিজ সানগ্লাস লঞ্চের মাধ্যমে ফ্যাশন আনুষাঙ্গিক শিল্পে প্রবেশ করে। এটি টাইটান আই প্লাস চালু করেছে যা ফ্রেম, কন্টাক্ট লেন্স, প্রেসক্রিপশন চশমা এবং সানগ্লাস তৈরি করে। ৮% স্থিতিশীল বৃদ্ধি বজায় রেখে ২০১৬-১৭ অর্থবছরে বিভাগটির জন্য ₹৪১৫ কোটি রুপি ছিল।
অলংকার
জারক্সেস দেশাই ১৯৯৯ সালে তানিষ্ক ব্র্যান্ড শুরু করেছিলেন। জোয়াকে লাক্সারি সেগমেন্টে লঞ্চ করা হয়েছিল, যখন মিয়া, একটি সাব-ব্র্যান্ড কাজ-পরিধানের গহনার জন্য তানিষ্কের অধীনে ছিল। ২০১৭-১৮ সালে টাইটানের মোট আয় ২০.৪৪% বৃদ্ধি পেয়ে ₹১৫,৬৬৬ কোটিতে পৌঁছেছে, যার মধ্যে গয়না বিক্রি হয়েছে ₹১৩,০৩৬ কোটি টাকা। ২০১৬ সালে, টাইটান ক্যারেটলেনে বিনিয়োগ করেছিল যারা ২০১৭-১৮ অর্থবছরে ₹২৯০ কোটি টাকার টার্নওভার রিপোর্ট করেছে।
পারফিউম
২০১৩ সালে, টাইটান 'স্কিন' ব্র্যান্ড নামে ভারতীয় পারফিউম বাজারে পারফিউমের ছয়টি রূপ লঞ্চ করে। তারা আলবার্তো মরিলাস এবং অলিভিয়ের পেশক্স সহ বিশ্ব-বিখ্যাত পারফিউমারদের সাথে সহযোগিতা করেছে।
সাবসিডিয়ারি এবং অ্যাফিলিয়েট কোম্পানি
টাইটান ইঞ্জিনিয়ারিং অ্যান্ড অটোমেশন লিমিটেড হল টাইটানের সম্পূর্ণ মালিকানাধীন একটি সহযোগী প্রতিষ্ঠান। এটি পূর্বে টাইটান-প্রিসিসন ইঞ্জিনিয়ারিং বিভাগ নামে পরিচিত ছিল। কোম্পানিটি এখন মেশিন বিল্ডিং, অটোমেশন এবং কম্পোনেন্ট ম্যানুফ্যাকচারিং নিয়ে কাজ করে।
টাইটান ৫০ মিলিয়ন ডলারে ক্যারেটলেন ২০১৬-এ ৬২% অংশীদারিত্ব অর্জন করেছে।
2015 সালে, টাইটান তার খুচরা আউটলেটগুলির মাধ্যমে সুইস বিলাসবহুল ব্র্যান্ড মন্টব্ল্যাঙ্কের পণ্য বিক্রি করার জন্য একটি যৌথ উদ্যোগে প্রবেশ করে। মন্টব্ল্যাঙ্ক ইন্ডিয়া রিটেইল প্রাইভেট লিমিটেডে টাইটানের ইক্যুইটি শেয়ার 49% এবং মন্টব্ল্যাঙ্ক সার্ভিসেস বিভির রয়েছে 51%।
ৡ
50px|ডান|ৡ (দীর্ঘ লি).svg
ৡ (উচ্চারণ: দীর্ঘ লি) বাংলা বর্ণমালার একটি স্বরবর্ণ। এই বর্ণটি পূর্বে ব্যবহৃত হলেও বর্তমানে আর ব্যবহার করা হয় না। বর্ণটি লেখার ক্ষেত্রে ব্যবহৃত না হওয়ায় ঈশ্বরচন্দ্র বিদ্যাসাগর বাংলা বর্ণমালার তালিকা থেকে এই বর্ণটিকে বাদ দেন।
১৭৬৮ খ্রিষ্টাব্দে প্রকাশিত ন্যাথানিয়েল ব্র্যাসি হালেদের বইয়ে স্বরবর্ণের সংখ্যা ছিল ১৬টি। পরবর্তী প্রায় একশত বছর ধরে প্রকাশিত বইগুলিতে, মদনমোহনের শিশুশিক্ষা প্রথম ভাগ পর্যন্ত, স্বরবর্ণের সংখ্যা ১৬টি দেয়া ছিল। এগুলো হল অ, আ, ই, ঈ, উ, ঊ, ঋ, ৠ, ঌ, ৡ, এ, ঐ, ও, ঔ, অ০, অঃ। ঈশ্বরচন্দ্র বিদ্যাসাগর এই সংখ্যা কমিয়ে ১২টি আনেন। তিনি তার বর্ণপরিচয় বইয়ের ভূমিকায় লিখেন: “বহূকালাবধি বর্ণমালা ষোল স্বর ও চৌত্রিশ ব্যঞ্জন এই পঞ্চাশ অক্ষরে পরিগণিত ছিল। কিন্তু বাঙ্গালা ভাষায় দীর্ঘ ৠ-কার ও দীর্ঘ ৡ-কারের প্রয়োজন নাই। এই নিমিত্ত ঐ দুই বর্ণ পরিত্যক্ত হইয়াছে।”
বাংলাদেশ রেলওয়ে জাদুঘর
বাংলাদেশ রেলওয়ে জাদুঘর বাংলাদেশের চট্টগ্রামের পাহাড়তলীতে অবস্থিত দেশের একমাত্র রেলওয়ে জাদুঘর। এছাড়াও এটি দেশের একমাত্র জাদুঘর, যেখানে শত বর্ষের পুরনো বাংলাদেশ রেলওয়ের পরিবর্তন ও আধুনিকায়নের ইতিহাস সংরক্ষিত রয়েছে।
অবস্থান
জাদুঘরটি চট্টগ্রামের পাহাড়তলী থানার অন্তর্গত আমবাগানের বাংলাদেশ রেলওয়ে কেরিজ ও ওয়াগন কারখানার সম্মুখে প্রায় ১২ একর পাহাড়ী এলাকা জুড়ে অবস্থিত। জাদুঘরের কাঠের তৈরি দোতলা বাংলোটি যা প্রায় ৪২০০ বর্গফুট এলাকা জুড়ে বিস্তৃত।
ইতিহাস
১৫ নভেম্বর ২০০৩ সালে দেশের একমাত্র রেলওয়ে জাদুঘরে পরিণত হবার পূর্ব পর্যন্ত এটি রেলওয়ের বাংলো হিসেবে ব্যবহৃত হত। ২০১৬ সালে রেলওয়ে কর্তৃপক্ষ জাদুঘরটির সংস্কার কাজ শুরু করে।
সংরক্ষণ
thumb|জাদুঘর ভবনের দৃশ্য
জাদুঘরে বাংলাদেশ রেলওয়ের পূর্ববর্তী সংস্থা আসাম বেঙ্গল রেলওয়ে (১৯৪২), ইস্টার্ন বেঙ্গল রেলওয়ে (১৯৪৭) এবং পাকিস্তান রেলওয়ে (১৯৬১) কর্তৃক ব্যবহৃত বিভিন্ন নিদর্শন এবং বস্তুর সমৃদ্ধ সংগ্রহ রয়েছে। সংরক্ষিত শিল্পকর্মগুলি প্রধানত বাংলাদেশ রেলওয়ের যান্ত্রিক, বৈদ্যুতিক, টেলিযোগাযোগ, সংকেত, ট্রাফিক ও প্রকৌশল বিভাগের অন্তর্গত। এছাড়াও বিভিন্ন ধরনের বাতি ও আলো, পাকা ও ঘণ্টা, স্টেশন মাস্টারের পোশাক এবং আনুষঙ্গিক, সিগন্যাল সরঞ্জাম, ট্রান্সমিটার, অ্যানালগ টেলিফোন, মনোগ্রাম, ট্র্যাক সুইচ এবং রেলওয়ে স্লিপার রয়েছে জাদুঘরের সংরক্ষণে।
আর্মড ফোর্সেস ইনস্টিটিউট অব প্যাথলজি এন্ড ট্রান্সফিউশন
আর্মড ফোর্সেস ইনস্টিটিউট অব প্যাথলজি এন্ড ট্রান্সফিউশন (Armed Forces Institute of Pathology and Transfusion - AFIP&T) হলো বাংলাদেশ সেনাবাহিনী কর্তৃক পরিচালিত একটি প্যাথলজিক্যাল পরীক্ষাগার ও রক্ত সঞ্চালন কেন্দ্র। এটি ঢাকা সেনানিবাসে অবস্থিত। চিকিৎসা ক্ষেত্রে অনন্য সাধারণ অবদানের জন্য ১৯৮৭ সালে এই প্রতিষ্ঠানটিকে “চিকিৎসাবিদ্যায় স্বাধীনতা পুরস্কার” প্রদান করা হয়। আর্মড ফোর্সেস ইনস্টিটিউট অব প্যাথলজির বর্তমান কমান্ড্যান্ট মেজর জেনারেল নিশাত জোবাইদা।
ইতিহাস
আর্মড ফোর্সেস ইনস্টিটিউট অব প্যাথলজি এন্ড ট্রান্সফিউশন ১৯৫১ সালে “আর্মি প্যাথলজিক্যাল ল্যাবরেটরী” (Army Pathological Laboratory - APL) নামে পাকিস্তান সেনাবাহিনীর একটি অঙ্গ প্রতিষ্ঠান হিসাবে প্রতিষ্ঠিত হয়।
লক্ষ্য ও উদ্দেশ্য
এই প্রতিষ্ঠানটি প্রতিষ্ঠার মূল লক্ষ্য ও উদ্দেশ্যগুলো হলোঃ
পুরস্কার ও সম্মননা
চিকিৎসা ক্ষেত্রে অসাধারণ অবদানের জন্য ১৯৮৭ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় এই প্রতিষ্ঠানটিকে।
উল্লেখ্য, এর প্রতিষ্ঠাতা হিসাবে পরিচিত ব্রিগেডিয়ার জেনারেল মাহমুদুর রহমান চৌধুরী (১ জুন ১৯২৮ - ২৪ জুন ১৯৯৯)-ও চিকিৎসা সেবা ও গবেষণায় অনন্য অবদানের জন্য ১৯৭৭ সালে “স্বাধীনতা পুরস্কার” প্রচলণকালীনই “চিকিৎসাবিদ্যায় স্বাধীনতা পুরস্কার” লাভ করেন।
হেমেন গাঙ্গুলী
হেমেন গাঙ্গুলী (Hemen Ganguly)(১৯২৫ —  ১৯ মার্চ, ১৯৭৩) ছিলেন ভারতীয় বাঙালি শিক্ষা ও সংস্কৃতি অনুরাগী ব্যক্তিত্ব, চলচ্চিত্র প্রদর্শক, পরিবেশক ও প্রযোজক। ১৯৬০ খ্রিস্টাব্দে "ক্ষুধিত পাষাণ" প্রযোজনা করে জাতীয় পুরস্কার লাভ করেন।
সংক্ষিপ্ত জীবনী
হেমেন গাঙ্গুলীর জন্ম বৃটিশ ভারতের তৎকালীন বিহার রাজ্যের বর্তমানে ঝাড়খণ্ডের রাঁচিতে। পিতা ছিলেন রায়বাহাদুর শচীন্দ্রনাথ গাঙ্গুলী। পড়াশোনায় অত্যন্ত মেধাবী ছাত্র ছিলেন তিনি।  পাটনা বিশ্ববিদ্যালয়ের বি.এ পরীক্ষায় সংস্কৃতে প্রথম, ইংরাজীতে এম.এ (প্রথম শ্রেণীতে প্রথম) এবং প্যারিসে ফরাসি সাহিত্যের পরীক্ষাতেও প্রথম হন। প্রথমদিকে তিনি বিভিন্ন ভাষায় কবিতা রচনা করে সাহিত্যিক মহলে ভূয়সী প্রশংসা অর্জন করেন। শিক্ষা ও সংস্কৃতির প্রতি তার গভীর অনুরাগ ছিল। রাঁচির বাড়িতে অসংখ্য বইয়ের সংগ্রহে বিরাট লাইব্রেরী ছিল। তিনি সুবক্তা, নামি রোটারিয়ান, রাঁচি বিশ্ববিদ্যালয়ের সেনেট ও সিন্ডিকেটের সদস্য ছিলেন। এ ছাড়াও রাঁচির প্রাচীনতম মহিলা কলেজ রাঁচি উওমেন কলেজের অন্যতম প্রতিষ্ঠাতা ছিলেন তিনি। তবে কর্মজীবনে চলচ্চিত্র প্রদর্শক, পরিবেশক ও প্রযোজক হিসাবে সাফল্য লাভ করেন। রাঁচি শহরে তিনটি সিনেমা হলের মালিক ছিলেন তিনি। ব্যবসায়সূত্রে হিন্দি চলচ্চিত্রের সাথে অধিকতর জড়িত থাকলেও বাংলা ছবির প্রযোজনাও করেছেন। উল্লেখযোগ্য বাংলা চলচ্চিত্র দুটি হল- "ক্ষুধিত পাষাণ" দ্বিতীয় শ্রেষ্ঠ ফিচার ফিল্ম নির্বাচিত হওয়ায় জাতীয় পুরস্কার লাভ করেন। হেমেন গাঙ্গুলী ১৯৭৩ খ্রিস্টাব্দের ১৯ শে মার্চ মাত্র ৪৮ বৎসর বয়সে প্রয়াত হন। তার মরদেহ তার রাঁচির বাড়িতে এক কুঁয়োর মধ্যে পাওয়া যায়।
চেক প্রজাতন্ত্রে বৌদ্ধধর্ম
সংযোগ=//upload.wikimedia.org/wikipedia/commons/thumb/0/02/Bon_shim.jpg/200px-Bon_shim.jpg|থাম্ব|301x301পিক্সেল| চেক বৌদ্ধ ৬ লাখ বৌদ্ধের মোটামুটি অনুমান সহ, চেক জনসংখ্যার প্রায় ২% বৌদ্ধ ধর্ম পালন করে। বিশ্ব বৌদ্ধ ডিরেক্টরি চেক প্রজাতন্ত্রের ৭০টি বৌদ্ধ স্থানের তালিকা করে।
ভিয়েতনামি-ভাষী সম্প্রদায়গুলি চেক প্রজাতন্ত্রের বৌদ্ধ জনসংখ্যার প্রধান ভিত্তি তৈরি করে। ভিয়েতনামের চর্চা প্রধানত মহাযান বৌদ্ধধর্মের সাথে পূর্বপুরুষের উপাসনা, কনফুসিয়ানিজম এবং তাওবাদের কিছু সমন্বয়। তারা প্রায় দুই তৃতীয়াংশ থেকে তিন চতুর্থাংশ বৌদ্ধ সম্প্রদায়ের প্রতিনিধিত্ব করে পাশাপাশি চেক প্রজাতন্ত্রের বৃহত্তম এশীয় সম্প্রদায়, সংখ্যা ৬ লাখ এরও বেশি। বাকিদের মধ্যে উল্লেখযোগ্য সংখ্যক চেক যারা ধর্মান্তরিত হয়েছে (প্রধানত থেরবাদ বা বজ্রযান বৌদ্ধধর্মে ) এবং বিদেশী চীনা ও কোরিয়ানদের ছোট সম্প্রদায়।
বৌদ্ধধর্ম প্রধানত পাওয়া যায় যেখানে ভিয়েতনামি-ভাষী লোকেরা বসবাস করে, বিশেষ করে প্রাগ এবং চেব শহরে। উত্তরের প্রদেশ ভার্নসডর্ফের থিয়েন একটি বৌদ্ধ প্যাগোডা ছিল প্রথম ভিয়েতনামী শৈলীর মন্দির যা চেক প্রজাতন্ত্রে 2008 সালের জানুয়ারিতে পবিত্র করা হয়েছিল। প্যাগোডাটি 2007 সালের সেপ্টেম্বরে সম্পন্ন হয়েছিল এবং এখন এটি ভিয়েতনামী সংস্কৃতি এবং ভিয়েতনামী ভাষা শিক্ষার কেন্দ্র হিসাবে কাজ করে। এছাড়াও চেক প্রজাতন্ত্রে দশটি কোরিয়ান বৌদ্ধ মন্দির রয়েছে, তিনটি প্রাগ এবং ব্রনোতে রয়েছে।
বজ্রযান অনুশীলনকারীরা মূলত নিংমা এবং কাগ্যু স্কুলকে কেন্দ্র করে। কর্ম কাগ্যু ঐতিহ্য প্রায় ৫০০টি কেন্দ্র এবং ধ্যান গোষ্ঠী প্রতিষ্ঠা করেছে। Ole Nydahl দ্বারা প্রতিষ্ঠিত এবং পরিচালিত বজ্রযান বৌদ্ধধর্মের ডায়মন্ড ওয়ে ঐতিহ্য চেক প্রজাতন্ত্র এবং স্লোভাকিয়া উভয় দেশেই সক্রিয়।
শুমধ্ববিজয়া
শুমধ্ববিজয়া বা শ্রী মাধব বিজয়া বা মধ্ব বিজয়া হল দ্বৈত দার্শনিক মধ্বাচার্যের প্রসংশা সম্পর্কিত রচনা। এটি নারায়ণ পণ্ডিতাচার্য দ্বারা রচিত, যিনি ছিলেন ত্রিবিক্রম পণ্ডিতাচার্যের পুত্র, মধ্বাচার্যের প্রত্যক্ষ শিষ্যদের একজন।
শুমধ্ববিজয়া একটি সংস্কৃত রচনা এবং এটি ১৬টি সর্গ নিয়ে গঠিত। এটি বায়ুর প্রথম দুজন অবতারের বর্ণনা দিয়ে শুরু হয়, যেমন হনুমান ও ভীম। এটি তারপর মধ্বাচার্যের জীবন বর্ণনা করতে এগিয়ে যায়, যিনি তৃতীয় অবতার। শুমধ্ববিজয়ায় মধ্বাচার্যের জীবনের বিভিন্ন ঘটনার বিশদ বিবরণ রয়েছে এবং এটিই মধ্বাচার্য সম্পর্কে তথ্যের একমাত্র প্রামাণিক উৎস যা বিদ্যমান। নারায়ণ পণ্ডিতাচার্য ছিলেন মধ্বাচার্যের সমসাময়িক যা কাজের সত্যতাকে ব্যাপকভাবে যোগ করে। এটিতে মধ্বাচার্যের দৈনন্দিন ব্যক্তিগত ও অন্তরঙ্গ কাজের বিবরণ রয়েছে।
শুমধ্ববিজয়া একটি মহাকাব্য এবং এর শৈলী সংস্কৃত সাহিত্যের মহাকাব্যের সমস্ত প্রয়োজনীয়তা পূরণ করে। এটির বেশ কিছু ভাষ্য রয়েছে যা মহাকাব্য বুঝতে সাহায্য করে। নারায়ণ পণ্ডিতচার্য নিজেই তাঁর মহাকাব্য এটির একটি ভাষ্য লিখেছেন। এই ভাষ্যকে বলা হয় ভাব প্রকাশিকা। এটি অত্যন্ত দরকারী ভাষ্য কারণ কবি নিজেই মধ্বাচার্যের জীবনী এবং মধ্বাচার্য যে স্থানগুলি পরিদর্শন করেছেন তার অংশ হিসাবে বেশ কয়েকজন ব্যক্তির কন্নড় ও তুলু ভাষায় নাম দিয়েছেন। কাব্যে এই নামগুলিকে সংস্কৃত করা হয়েছে।
স্লোভাকিয়ার ভূগোল
স্লোভাকিয়া মধ্য ইউরোপের ভূবেষ্টিত দেশ, দেশটির উত্তর অংশ পার্বত্য অঞ্চল এবং দক্ষিণ অংশের ভূখণ্ড সমতল। স্লোভাকিয়ার উত্তর-পশ্চিমে চেক প্রজাতন্ত্র, উত্তরে পোল্যান্ড, পূর্বে ইউক্রেন, দক্ষিণে হাঙ্গেরি এবং দক্ষিণ-পশ্চিমে অস্ট্রিয়া। এর রাজধানী ও বৃহত্তম শহর ব্রাতিস্লাভা।
ভূগোল
স্লোভাকিয়া ৪৯°৩৬'৪৮" এবং ৪৭°৪৪'২১" উত্তর অক্ষাংশ এবং ১৬°৫০'৫৬" এবং ২২°৩৩'৫৩" পূর্ব দ্রাঘিমাংশের মধ্যে অবস্থিত।
সর্বউত্তরের বিন্দু বেস্কিডকের নিকটে, পোল্যান্ডের সীমান্তে ওরাভস্কা পোলহোরা গ্রামের কাছে বেস্কিড পাহাড়ে। দক্ষিণতম বিন্দু হচ্ছে হাঙ্গেরির সীমান্তে দানিউব নদীর পাড়ে প্যাটিন্স গ্রামের কাছে। সর্ব পশ্চিম বিন্দু হচ্ছে অস্ট্রিয়ান সীমান্তে জোহরস্কা ভেসের কাছে মোরাভা নদীর তীরে। পূর্বতম বিন্দু হচ্ছে ক্রোমেন্সের চূড়ার কাছে, স্লোভাক, পোলিশ এবং ইউক্রেনীয় সীমান্তের মিলনস্থলে নোভা সেদলিকা গ্রামের নিকটে একটি পর্বত।
সর্বোচ্চ বিন্দু হলো উচ্চ তাত্রাসের জেরলাচোভস্কি স্টিট এর চূড়া, উচ্চতা ২,৬৫৫ মিটার (৮,৭১০.৬ ফুট), সর্বনিম্ন বিন্দু হলো হাঙ্গেরির সীমান্তে বোদ্রোগ নদীর পৃষ্ঠ ৯৪ মিটার (৩০৮.৪ ফুট)।
দেশটির মোট আয়তন ৪৮,৮৪৫ বর্গ কিমি (১৮,৮৫৯ বর্গ মাইল)। আবাদযোগ্য জমির পরিমান ৩১%, তৃণভূমি ১৭%, বনাঞ্চল ৪১%, চাষযোগ্য জমি ৩%। বাকি ৮% বেশিরভাগই মানব কাঠামো এবং অবকাঠামো দ্বারা আচ্ছাদিত, এবং আংশিকভাবে পাথুরে পাহাড়ী শৈলশ্রেণী এবং অন্যান্য অ-উন্নত জমি দ্বারা গঠিত।
স্লোভাকিয়ার উত্তরে পোল্যান্ডের সাথে সীমানা - ৫৪৭ কিমি (৩৩৯.৯ মাইল), পূর্বে ইউক্রেন - ৯৮ কিমি (৬০.৯ মাইল), দক্ষিণে হাঙ্গেরি - ৬৭৯ কিমি (৪২১.৯ মাইল), দক্ষিণ-পশ্চিমে - অস্ট্রিয়া- ১০৬ কিমি (৬৫.৯ মাইল) এবং উত্তর-পশ্চিমে চেক প্রজাতন্ত্র - ২৫২ কিমি (১৫৬.৬ মাইল); মোট সীমান্ত দৈর্ঘ্য ১,৬৭২ কিমি (১,০৩৮.৯ মাইল)।
তাত্রা পর্বত
২,৫০০ মিটার (৮,২২২ ফুট) এর চেয়ে বেশি উচ্চতা বিশিষ্ট ২৯ টি শৃঙ্গ তাত্রা পর্বতমালায় অবস্থিত, এটি কার্পাথিয়ান পর্বতমালার সর্বোচ্চ পর্বতমালা। তাত্রা পর্বতমালার ৭৫০ বর্গকিলোমিটার (২৯০ বর্গ মাইল) আয়তনের মধ্যে অধিকতর ৬০০ বর্গকিলোমিটার (২৩২ বর্গ মাইল) স্লোভাকিয়ায় অবস্থিত। এগুলি বিভিন্ন অংশে বিভক্ত।
নদী
বেশিরভাগ নদী স্লোভাক পর্বতে উৎপন্ন হয়েছে। এর কিছু মাত্র নদী স্লোভাকিয়া দিয়ে প্রবাহিত হয়েছে, বাকীগুলো আশেপাশের দেশের সাথে প্রাকৃতিক সীমানা তৈরি করেছে (৬২০ কিলোমিটারেরও বেশি [৩৯০ মাইল])। উদাহরণস্বরূপ, উত্তরে দুনাজেক (১৭ কিলোমিটার [১১ মাইল]), দক্ষিণে দানিউব (১৭২ কিলোমিটার [১০৭ মাইল]) বা পশ্চিমে মোরাভা (১১৯ কিলোমিটার [৭৪ মাইল])। স্লোভাক অঞ্চলে নদীর মোট দৈর্ঘ্য ৪৯,৭৭৪ কিলোমিটার (৩০,৯২৮ মাইল)।
স্লোভাকিয়ার দীর্ঘতম নদী হলো ভাহ (৪০৩ কিলোমিটার [২৫০ মাইল]), এবং সবচেয়ে ছোট নদী হলো সেয়েরনা ভোদা। অন্যান্য গুরুত্বপূর্ণ ও বড় নদী হলো মাইজাভা, নিত্রা (১৯৭ কিলোমিটার [১২২ মাইল]), ওরাভা, হ্রন (২৯৮ কিলোমিটার [১৮৫ মাইল]), হর্নাদ (১৯৩ কিলোমিটার [১২০ মাইল]), স্লানা (১১০ কিলোমিটার) [৬৮ মাইল]), ইপেল (২৩২ কিলোমিটার [১৪৪ মাইল], এটি হাঙ্গেরির সাথে সীমানা তৈরি করেছে), বোদ্রোগ, ল্যাবোরেক, লোটোরিকা এবং ওন্দাভা।
জলবায়ু
পরিমিত তাপমাত্রা; ঠাণ্ডা গ্রীষ্মকাল; ঠাণ্ডা, মেঘাচ্ছন্ন, আর্দ্র শীতকাল।
পরিসংখ্যান
ভূমির ব্যবহার:
কৃষি জমি: ৪০.১%
আবাদী জমি: ২৮.৯%; স্থায়ী ফসল: ০.৪%; স্থায়ী চারণভূমি: ১০.৮%
বন: ৪০.২%
অন্যান্য: ১৯.৭% (২০১১ সালে হিসাবকৃত)
প্রাকৃতিক সম্পদ:
প্রাকৃতিক বিপদ:
বন্যা
পরিবেশ-আন্তর্জাতিক চুক্তি:
পক্ষে: বায়ু দূষণ, বায়ু দূষণ-নাইট্রোজেন অক্সাইড, বায়ু দূষণ-স্থায়ী জৈব দূষণ, বায়ু দূষণ-সালফার ৮৫, বায়ু দূষণ-সালফার ৯৪, বায়ু দূষণ-উদ্বায়ী জৈব যৌগ, অ্যান্টার্কটিক চুক্তি, জীব বৈচিত্র, জলবায়ু পরিবর্তন, জলবায়ু পরিবর্তন-কিয়োটো প্রোটোকল, মরুকরণ, বিপন্ন প্রজাতি, পরিবেশগত পরিবর্তন, বিপজ্জনক বর্জ্য, সমুদ্র আইন, ওজোন স্তর সুরক্ষা, নৌ দূষণ, জলাভূমি, তিমিশিকার।
স্বাক্ষরিত, কিন্তু অনুমোদিত হয়নি: মনোনীত চুক্তির কোনটিই নয়
রীনগুস
জনসংখ্যার উপাত্ত
ভারতের ২০০১ সালের আদমশুমারি অনুসারে রীনগুস শহরের জনসংখ্যা হল ২২,৯২৮ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৬২%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৪৮%। সারা ভারতের সাক্ষরতার হার ৫৯.৫%, তার চাইতে রীনগুস এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
মৌগাছি ইউনিয়ন
মৌগাছি বাংলাদেশের রাজশাহী বিভাগের রাজশাহী জেলার অন্তর্গত মোহনপুর উপজেলার একটি ইউনিয়ন।
আয়তন
মৌগাছি ইউনিয়নের আয়তন ১১.৫১ বর্গ কিলোমিটার। ইউনিয়নটি রাজশাহী জেলা শহর হতে ২০ কি.মি. উত্তরে রাজশাহী নওগাঁ মহাসড়কের পাশে এবং উপজেলা সদর ৭ কিঃ মিঃ দক্ষিণে পূর্বদিকে বারনই নদী এবং পশ্চিম দিকে ধুরইল ইউনিয়ন সীমানায় অবস্থিত।
প্রশাসনিক কাঠামো
মৌগাছি ইউনিয়ন মোহনপুর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম মোহনপুর থানার আওতাধীন। এটি জাতীয় সংসদের ৫৪নং নির্বাচনী এলাকা রাজশাহী এর অংশ। ইউনিয়নটিতে ৩৭ টি গ্রাম ও ৩০ টি মৌজা আছে।
জনসংখ্যার উপাত্ত
২০১১ সালের আদমশুমারি অনুযায়ী মৌগাছি ইউনিয়নের মোট জনসংখ্যা ৩৮,২৪৩ জন। এর মধ্যে পুরুষ ১৯,৫২৮ জন এবং মহিলা ১৮,৭১৫ জন।
শিক্ষা
২০১১ সালের আদমশুমারি অনুযায়ী মৌগাছি ইউনিয়নের সাক্ষরতার হার ৫৫%।